Diari Oficial de la Generalitat Valenciana


Sumari del DOGV 4659, del 29-12-2003 (2003/13173)

ORDE de 18 de desembre del 2003, de la Conselleria de Benestar Social, per la qual es regula i convoca el programa per a finançar estades en residències de Tercera Edat l'any 2004.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4659

Data del DOGV
:   29-12-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/13425


Data del document
:   18-12-2003

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * tercera edat
    * suport econòmic
    * equipament social
    * ajuda pública

ORDE de 18 de desembre del 2003, de la Conselleria de Benestar Social, per la qual es regula i convoca el programa per a finançar estades en residències de Tercera Edat l'any 2004. [2003/13210]
  
La població de Tercera Edat és un dels grups socials que necessita una atenció específica, de manera molt particular quan per la seua situació de soledat, deficiències en el seu estat de salut, o absència de família que puga facilitar-los l'atenció que cal, necessiten recórrer a l'ingrés en un centre residencial.
  
Actualment es considera que la qualitat de vida de les persones majors s'incrementa quan estes poden satisfer les seues necessitats en el seu entorn familiar i social, però és un fet, que determinades situacions no poden satisfer-se en este àmbit i és necessari per això, disposar d'altres alternatives: les residències.
  
A més es fa necessari possibilitar l'elecció del centre a les persones que necessiten este recurs habilitant una oferta de places residencials el més àmplia possible i respectant la proximitat al seu àmbit familiar.
  
Per tot això la Generalitat en el marc del que preveu l'art. 50 de la Constitució, l'article 31.24 de l'Estatut d'Autonomia, l'article 20, d) de la Llei 5/1997, de 25 de juny, per la qual es regula el sistema de Servicis Socials en l'àmbit de la Comunitat Valenciana, així com el Pla de Qualitat Assistencial Gerontològic aprovat per mitjà d'Acord del Consell d'1 de setembre de 1998, i en virtut de les facultats atribuïdes per l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana i pel Decret 120/2003 d'11 de juliol del Consell de la Generalitat Valenciana pel qual s'aprova el Reglament Orgànic i Funcional de la Conselleria de Benestar Social (DOGV núm. 4543, de data 14 de juliol del 2003)
  
ORDENE
  
Article 1. Objecte
  
1.1. L'objecte d'esta orde és convocar ajudes per a sufragar les estades en residències de tercera edat per a l'any 2004, tant en centres adherits al programa Bo Residència com en centres amb places d'Accessibilitat Social.
  
1.2. Les ajudes convocades per mitjà de la present Orde van destinades a persones que, tenint necessitat d'ingressar en un centre residencial, no disposen de mitjans suficients per a fer front al cost d'este. Estes estades podran tindre caràcter permanent o transitori.
  
1.2.1. S'entén per ingrés temporal el que es produïx per a satisfer necessitats eventuals tant sanitàries com socials de caràcter previsible, que afecten directament persones majors per períodes de convalescència o necessitats transitòries.
  
1.2.2. S'entén per estada de respir la que té com a finalitat essencial la substitució del cuidador/es de persones majors amb algun grau de dependència, quan per diferents raons, i per un temps limitat, els primers no poden fer-se càrrec de l'atenció que necessita el segon.
  
1.2.3. La duració màxima de les estades temporals i de respir serà com a màxim de dos mesos consecutius. En estos dos casos les sol·licituds hauran d'efectuar-se amb una antelació mínima de dos mesos a la data prevista per a l'ingrés.
  
1.2.4. Quan es tracte d'estes estades de caràcter transitori, una vegada esgotat el termini corresponent, el sol·licitant podrà abandonar el centre o bé romandre a títol particular en este.
  
1.2.5. A fi d'evitar que este sistema s'utilitze com una forma privilegiada d'accés permanent, les persones que hagen sigut ateses temporalment, que desitgen accedir a estades amb caràcter permanent, hauran de sol·licitar-ho novament presentant una sol·licitud ordinària que es resoldrà d'acord amb els criteris generals que s'establixen en la present Orde.
  
1.3. Acreditada per la persona major la seua necessitat d'ingrés en una Residència i la carència de mitjans econòmics per a satisfer esta necessitat, la Generalitat Valenciana sufragarà l'import complementari, fins al preu de la plaça establit en l'article 2.2. d'acord amb els criteris establits en la present Orde. Este import serà satisfet directament a qualsevol de les residències integrades en el programa Bo Residència o a les Residències d'Accessibilitat Social.
  
Article 2. Tipologia dels usuaris i preus de les estades
  
2.1. La tipologia dels usuaris es determinarà a partir de l'informe mèdic, segons el grau de dependència dels beneficiaris, d'acord amb les puntuacions que figuren en el barem sobre l'autonomia física i psíquica, annex 1a). Així, als efectes d'estes ajudes, una vegada determinada la puntuació total per mitjà de la suma de les puntuacions obtingudes en cada u dels apartats del citat informe mèdic, es consideraran:
  
- Vàlids: els que obtingueren una puntuació fins a 10 punts.
  
- Semiassistits: els que obtingueren una puntuació de més de 10 i fins a 18 punts.
  
- Assistits: els que obtingueren una puntuació de més de 18 punts i fins a 30 punts.
  
- Supraassistits: els que obtingueren una puntuació de més de 30 punts.
  
2.2. Els preus de les estades, i per tant les quanties que serviran de base per al càlcul de les ajudes per a l'exercici 2004, són els que s'especifiquen a continuació:
  
a) Estades en places adherides al Programa Bo Residència:
  
Vàlids: 780'87 euros/ mes (impostos inclosos)
  
Semiassistits: 896'88 Euros /mes (impostos inclosos)
  
Assistits: 1.089'06 Euros /mes (impostos inclosos)
  
Supraassistits 1.312'12 Euros /mes (Impostos inclosos)
  
b) Estades en places d'Accessibilitat Social: seran els que figuren per a l'exercici de 2004, en cada u dels contractes administratius especials per a l'atenció residencial de persones majors dependents subscrits per la Conselleria de Benestar Social, en el marc del Programa d'Accés a Places Residencials en el Sistema de Servicis Socials aprovat per Acord del Govern Valencià de 30 de gener del 2001.
  
2.3. Els sol·licitants que no obtingueren en l'informe mèdic una puntuació superior als 10 punts es consideraren com a vàlids i només seran objecte d'estes ajudes quan hagen sigut beneficiaris l'any anterior o figuren com a sol·licitant amb persones valorades com semiassistits, assistits o supraassistits.
  
2.4. En els preus anteriors s'inclou l'atenció integral dels beneficiaris amb tots els servicis propis d'un centre residencial, sense que les residències puguen cobrar a estos, quantitats addicionals per la prestació dels dits servicis. L'incompliment de l'anterior, podrà donar lloc a la separació de l'adhesió del programa de la residència infractora.
  
2.5. Als efectes d'esta orde, s'entén per atenció integral completa, a més de l'allotjament, manutenció i cures de caràcter personal que necessite cada u dels usuaris, tots els altres servicis que ha de proporcionar per a la correcta atenció del resident: cures d'infermeria i vigilància mèdica, activitats ocupacionals i rehabilitadoras adaptades a les capacitats dels seus atesos, activitats recreatives i culturals, etc. sense que puguen cobrar-se als usuaris quantitats addicionals per estes prestacions.
  
Únicament s'entendran Servicis que no formen part de l'atenció integral, aquells servicis especials que no siguen bàsics per a l'atenció i la higiene personal de l'usuari i dels quals es puga prescindir sense minva de la seua qualitat de vida.
  
Article 3. Persones que poden acollir-se al programa
  
Podran acollir-se a les ajudes objecte d'esta convocatòria les persones que reunisquen els requisits següents:
  
3.1. Tindre 65 anys o més, en el moment de presentació de la sol·licitud i que hagen cessat en la seua activitat laboral o professional. Excepcionalment s'inclouran persones menors d'esta edat quan la seua situació de dependència funcional, psíquica i social així ho requerisca.
  
3.2. Residir a la Comunitat Valenciana, estant empadronat en algun dels seus municipis amb una antiguitat mínima de dos anys amb anterioritat a la presentació de la sol·licitud. Excepcionalment, podrà dispensar-se del compliment d'este requisit en els supòsits següents:
  
a) Retorn d'emigrants de nacionalitat espanyola, nascuts a la Comunitat Valenciana i els seus cònjuges, quan sol·liciten conjuntament amb estos el seu ingrés en un centre.
  
b) Persones de nacionalitat espanyola procedents d'altres comunitats autònomes els fills o els familiars directes dels quals residisquen a la Comunitat Valenciana. En este cas, els fills o els familiars del sol·licitant hauran d'estar empadronats en algun dels municipis de la Comunitat Valenciana amb una antiguitat mínima de dos anys amb anterioritat a la presentació de la sol·licitud.
  
3.3. Tindre un estat de salut que no requerisca l'adopció de mesures de salut pública que impliquen aïllament i/o mesures extraordinàries destinades a impedir la transmissibilitat a les altres persones que convisquen en el centre.
  
3.4. Tindre un estat de salut que no requerisca assistència continuada en centre hospitalari en règim d'internament.
  
3.5. Acreditar la necessitat d'ingrés en un centre residencial, perquè no disposa d'altres recursos alternatius per a satisfer-la, en els termes expressats en l'article 4.
  
3.6. No patir trastorns greus de conducta i/o comportaments agressius que requerisquen ser atesos per altres recursos de caràcter social o sanitari.
  
3.7. De forma excepcional i a fi de mantindre la unitat familiar, podran sol·licitar l'ingrés conjunt amb el sol·licitant principal, les persones que acrediten una de les situacions següents:
  
- ser cònjuge o parella de fet degudament inscrita en el Registre Administratiu d'Unions de Fet de la Comunitat Valenciana.
  
- ser discapacitat que conviu amb el sol·licitant i sempre que ingresse en el mateix centre residencial que aquell. A estos efectes es consideraran discapacitats aquells que definix com tals la Llei d'Integració Social del Minusvàlid i que tinguen un grau de minusvalidesa igual o superior al 65%.
  
Article 4. Acreditació de la necessitat.
  
4.1. Per a acreditar la necessitat d'ingrés en un centre residencial el sol·licitant haurà de presentar un grau de dependència superior a 10 punts segons la valoració de l'informe mèdic i obtindre una valoració mínima de 15 punts en l'informe social segons el barem que figura en l'annex.
  
4.2. Per a l'acreditació de la insuficiència de recursos econòmics per a afrontar els costos de la residència es consideraran els ingressos provinents de sous, de rendes, d'interessos bancaris, de pensions o ajudes corresponents a institucions públiques o qualsevol altra forma d'ingressos.
  
4.3. Es considerarà que el sol·licitant té recursos econòmics suficients i per tant no podrà acollir-se a les ajudes establides en la present Orde, quan la renda per càpita de la seua unitat familiar siga igual o superior al cost de la plaça que necessita, d'acord amb els preus que s'indiquen en l'article 2.2 de la present Orde, o quan la suma de l'aportació que li corresponga realitzar i la que corresponga a les unitats familiars dels fills que no formen part de la unitat familiar del sol·licitant, d'acord amb el que preveu l'article 9 de la present Orde, iguale o supere el preu d'esta plaça.
  
Als efectes de la present Orde, es considerarà unitat familiar la prevista en l'article 68 de la Llei 40/1998, de 9 de desembre, de l'Impost sobre la Renda de les Persones Físiques.
  
Articule 5. Sol·licituds i documentació.
  
Les persones que reunisquen els requisits establits en els articles anteriors i vulguen sol·licitar les ajudes regulades en la present Orde, hauran de presentar davant de la Conselleria de Benestar Social la documentació següent:
  
5.1. Sol·licitud segons model que figura en l'annex 2, degudament emplenada, firmada per la persona interessada, o el seu representant, sempre que este últim ho acredite en la forma establida en l'article 32 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, indicant, en el cas de sol·licitar Accessibilitat Social, la preferència en la zona segons la distribució territorial que s'establix en l'annex 16, i tenint en compte les residències que s'oferixen en cada zona. Així mateix, en el cas que l'interessat sol·licite una ajuda per a una plaça d'Accessibilitat Social, haurà d'indicar de forma prioritzada el centre o els centres en què desitja ser atés dins de la zona elegida.
  
Si la persona interessada està incapacitada per sentència judicial, haurà de firmar la sol·licitud el tutor o el curador designat per l'autoritat judicial.
  
Les sol·licituds podran ser subscrites de forma individual o conjuntament quan es tracte de matrimonis o parelles de fet inscrites en el Registre Administratiu d'Unions de Fet i/o discapacitats que conviuen amb el sol·licitant principal.
  
5.2. En el cas que existisca una presumpta incapacitat o una incapacitat declarada, serà necessari presentar junt amb la sol·licitud de l'ajuda, l'autorització judicial per a l'internament o justificació d'haver-la sol·licitada en el jutjat corresponent. En tot cas, serà necessari disposar d'esta, en el moment de l'ingrés en la residència.
  
5.3. Fotocòpia compulsada del document nacional d'identitat del sol·licitant i del representant, si és procedent.
  
5.4. Certificat d'empadronament del sol·licitant amb especificació de l'antiguitat, o, si és procedent, del fill/a o familiar directe en els supòsits de reagrupació familiar a què es referix l'art. 3.2 b) d'esta orde. En este últim cas, haurà de presentar-se a més fotocòpia compulsada del Llibre de Família del sol·licitant.
  
5.5. Certificat de naixement del sol·licitant, quan este es trobe en el supòsit de l'article 3.2 apartat a) d'esta orde
  
5.6. Justificant de la pensió o pensions de què siguen titulars els membres de la unitat familiar del sol·licitant, tot incloent-hi el mateix, expedit per l'òrgan competent i referit a l'exercici 2004.
  
5.7. Imprés que figura en l'annex 5 de la present Orde relatiu a la conformitat dels fills del sol·licitant d'efectuar l'aportació familiar que corresponga en cada cas, degudament subscrit per estos.
  
5.8. Autorització de l'interessat i/o del cònjuge o representant, si és procedent, per a sol·licitar de l'Agència Estatal de l'administració Tributària o d'altres administracions públiques (annex 7 a), la cessió, a l'administració de la Generalitat Valenciana, de la informació de caràcter tributari o sobre la percepció de prestacions públiques, necessària per al reconeixement, seguiment i control dels requisits de caràcter econòmic i determinació de l'aportació personal que corresponga per a l'obtenció, si és procedent, de les ajudes a què es referix la present Orde. No obstant l'anterior, quan no siga possible l'obtenció de la dita informació per mitjans informàtics o telemàtics, la Conselleria de Benestar Social podrà sol·licitar directament als interessats la presentació de fotocòpia compulsada de la declaració de l'Impost sobre la Renda de les Persones Físiques corresponent a l'exercici de 2002, i referida a la unitat familiar del sol·licitant.
  
5.9. Autorització de cada u dels fills de l'interessat i dels seus respectius cònjuges i la resta de membres, si és procedent, de la unitat familiar de cada u d'ells, per a sol·licitar de l'Agència Estatal de l'administració Tributària (annexos 7 b), la cessió, a l'administració de la Generalitat Valenciana, de la informació de caràcter tributari necessària per al reconeixement, seguiment i control dels requisits de caràcter econòmic i determinació de les aportacions familiars que corresponguen per a l'obtenció, si és procedent, de les ajudes a què es referix la present Orde. No obstant l'anterior, quan la informació necessària no siga possible obtindre-la per mitjans informàtics o telemàtics, la Conselleria de Benestar Social podrà sol·licitar-la directament als interessats.
  
5.10. En el cas que els interessats hagen de satisfer pensions compensatòries a favor del cònjuge i/o anualitats per aliments, hauran d'acompanyar la corresponent sentència judicial ferma de la qual es deriven.
  
5.11. Informe Mèdic, segons model que figura en l'annex 3 que haurà d'estar emplenat per metge d'Atenció Primària del sol·licitant. En el cas que el sol·licitant estiguera ingressat en un centre, este informe podrà efectuar-lo el metge del centre si el tinguera.
  
5.12. Informe Social, segons model que figura en l'annex 4, que haurà d'estar emplenat pel treballador social de l'equip social de base de l'ajuntament del sol·licitant o treballador social d'algun dels centres dependents de la Conselleria de Sanitat. En el cas que el sol·licitant ja es trobe atés en un centre adherit, este informe podrà efectuar-lo el treballador social del dit centre si el tinguera.
  
5.13. Certificat de minusvalidesa per a l'excepció establida en l'article 3.7 de la present Orde, expedit pels Centres d'Orientació, Diagnòstic i Tractament de Minusvalideses.
  
Article 6. Lloc i termini de presentació de sol·licituds
  
6.1. Les sol·licituds es presentaran acompanyades de la documentació requerida en l'article 5 en la Direcció Territorial de la Conselleria de Benestar Social de la província del sol·licitant, sense perjuí del que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999 de 13 de gener.
  
6.2. El termini de presentació de les sol·licituds s'iniciarà a partir de l'endemà de la publicació d'esta orde en el Diari Oficial de la Generalitat Valenciana i finalitzarà el 30 de juliol excepte per a sol·licituds dels ingressos temporals i de respir familiar que es prolongarà fins al 29 d'octubre.
  
Article 7. Tramitació
  
7.1. Els òrgans receptors de les sol·licituds, les remetran amb tota la documentació a les direccions territorials de Benestar Social.
  
7.2. Una vegada rebudes les sol·licituds, les direccions territorials de Benestar Social les registraran, verificaran i podran realitzar d'ofici les actuacions que consideren necessàries per a la determinació, coneixement i comprovació de les dades.
  
7.3. Quan la sol·licitud no reunisca els requisits exigits, o no s'acompanye la documentació, que d'acord amb esta orde resulta exigible, podrà requerir-se a l'interessat perquè en el termini de 10 dies, esmene la falta o acompanye els documents preceptius, amb indicació que, si així no ho fera es tindrà per desistida la seua petició, prèvia resolució que haurà de ser dictada en els termes previstos en l'article 42 de la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 de 13 de gener.
  
7.4. En qualsevol fase de la tramitació de l'expedient, a la vista de la documentació que hi ha en este, es podran demanar informes dels organismes i de les entitats que es consideren oportunes i efectuar les comprovacions necessàries sobre l'exactitud de tot això, així com sol·licitar als interessats la documentació o aclariment que resulte necessària per a verificar el compliment dels requisits econòmics exigits en la present Orde.
  
Article 8. Valoració de les sol·licitud
  
8.1. Una vegada rebuda la sol·licitud, s'aplicarà el barem que figura en l'annex 1. Este barem ponderarà la dependència funcional i psíquica i la situació social de l'interessat, així com altres situacions especials indicatives de la seua situació de necessitat.
  
8.2. De l'aplicació del barem resultarà una puntuació global que determinarà un orde preferent per a l'adjudicació de les ajudes i es primarà aquelles sol·licituds que obtinguen major puntuació.
  
Article 9. Determinació de la quantia de les ajudes que ha de concedir la Generalitat Valenciana
  
9.1. Una vegada determinat el tipus d'usuari a partir de l'informe mèdic i el preu de la plaça que ocuparà, l'import que ha de concedir la Generalitat Valenciana estarà determinat per:
  
Import de l'ajuda = cost de la plaça - (aportació del beneficiari +aportació familiar).
  
9.2. L'aportació de l'usuari es calcularà tot aplicant als ingressos de la seua unitat familiar la quantia establida per la normativa de preus públics per a places d'assistits en residències de Tercera Edat dependents de la Generalitat Valenciana, considerant-se com a unitat familiar del sol·licitant l'especificada en l'article 4.3.
  
9.3 A més de l'aportació que corresponga al sol·licitant, els fills participaran també en el cost de la plaça residencial, segons el nivell de renda de la seua unitat familiar, d'acord amb les quanties que s'especifiquen en la taula que figura en l'annex 6, considerant per a això separadament la renda per càpita de les unitats familiars de cada u dels fills. A l'efecte hauran de firmar l'imprés de conformitat d'efectuar l'aportació familiar que els corresponga, d'acord amb les quanties especificades en l'esmentada taula d'aportacions.
  
La renda per càpita de les unitats familiars de cada u dels fills, serà el resultat de dividir els ingressos anuals de la seua unitat familiar pel nombre de membres d'esta.
  
Els ingressos anuals de la unitat familiar de cada u dels fills s'obtindran per agregació de les rendes de cada u dels membres computables de la unitat familiar que obtinguen ingressos de qualsevol naturalesa, relatives a l'exercici de 2002, i calculades, segons s'indica a continuació, de conformitat amb la normativa reguladora de l'Impost sobre la Renda de les Persones Físiques:
  
a) Per a la determinació de la renda dels membres computables que hagen presentat declaració o sol·licitud de devolució per l'Impost sobre la Renda de les Persones Físiques, es tindrà en compte la renda disponible, suman la part general de la base imposable amb la base liquidable especial, prèvies a l'aplicació del mínim personal i familiar en estos dos casos.
  
b) Per a la determinació de la renda dels membres computables que obtinguen ingressos propis, que no hagueren presentat declaració, perquè no estar obligats a això, i no hagueren sol·licitat devolució, se sumaran els ingressos íntegres obtinguts minorats en una quantia de 3.610 euros.
  
De la quantia resultant es deduiran, si és procedent, les pensions compensatòries a favor del cònjuge i les anualitats per aliments, sempre que ambdós siguen satisfetes com a conseqüència de sentència judicial ferma.
  
9.4. No obstant allò expressat en l'apartat anterior, quan es justifique per sentència judicial que l'ancià manca del dret a la prestació d'aliments de tots o d'algun dels seus fills, la renda per càpita de les unitats familiars dels fills que no estigueren obligats a la prestació d'aliments no es computaran per a determinar l'aportació de la Conselleria. De la mateixa manera, quan esta sentència obligue els fills al pagament d'aliments per una quantitat inferior, a la quantitat que correspondria d'acord amb la taula, es prendrà la quantia de l'aportació familiar fixada en la sentència.
  
9.5. Quan els fills dels sol·licitants no firmen la conformitat a què es referix l'apartat 9.3, i a fi de no perjudicar les persones majors en situació d'abandó, s'aplicarà el que preveu la disposició addicional tercera.
  
Article 10 Resolució
  
10.1. La competència per a resoldre correspon al director general de Servicis Socials per delegació de la consellera de Benestar Social.
  
10.2. Atés que el pressupost destinat a estes ajudes és limitat, les sol·licituds es resoldran donant prioritat a les que acrediten major grau de necessitat, és a dir que obtinguen major puntuació d'acord amb els criteris que s'establixen en l'article 8.
  
10.3. La resolució especificarà la modalitat d'ajuda que es concedix, el preu de la plaça per a la qual es concedix l'ajuda, l'import que correspon abonar al sol·licitant en concepte d'aportació personal, el que correspon als familiars si és procedent, i l'import de l'ajuda que es concedix per la Generalitat Valenciana per a sufragar l'estada corresponent. En el cas que la modalitat d'ajuda concedida siga d'Accessibilitat Social, indicarà així mateix la zona i el centre corresponent. Les ajudes concedides tindran efectes a partir del dia u del mes següent a la data de la Resolució.
  
10.4. El termini màxim per a resoldre i notificar les sol·licituds serà de sis mesos, a comptar des de la data d'entrada en qualsevol dels registres de l'òrgan competent per a resoldre. En tot cas es resoldrà amb anterioritat a la finalització de l'exercici 2004, tenint-se en compte, a més, les dates que s'establisquen en la corresponent Orde que regule les operacions de tancament de l'exercici anteriorment ressenyat.
  
La falta de resolució i notificació en el termini establit anteriorment, produirà efectes desestimatoris de la sol·licitud, d'acord amb el que disposa l'article 55 de la Llei 9/2001, de 27 de desembre, de la Generalitat Valenciana, de Mesures Fiscals, de Gestió Administrativa i Financera i d'Organització de la Generalitat Valenciana.
  
10.5 Una vegada esgotat el crèdit consignat, no es podran dictar més resolucions pel director general de Servicis Socials a l'empara d'esta orde, circumstància que s'haurà de publicar en el Diari Oficial de la Generalitat Valenciana.
  
10.6 En el cas que una persona resultara beneficiària de les ajudes regulades en la present Orde i, sense causa justificada, no fera ús d'esta per mitjà del seu ingrés en el centre corresponent, en el termini dels 30 dies següents a la notificació, perdrà el dret que se li haguera sigut reconegut i es dictarà a l'efecte resolució pel director general de Servicis Socials en què es declare caducat este.
  
Article 11. Recursos
  
Contra les resolucions de concessió o de denegació d'una ajuda, podrà interposar-se potestativament Recurs de Reposició davant del mateix òrgan que l'ha dictat la resolució en el termini d'un mes a comptar des de l'endemà de la seua notificació, de conformitat amb els articles 116 i 117 de la Llei 30/92 de Règim Jurídic de les Administracions públiques i Procediment Administratiu Comú modificada per la Llei 4/99 de 13 de gener, o bé, pot interposar-se directament Recurs Contenciós Administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que disposa els articles 10 i 46 de la Llei 29/1998 de 13 de juliol, reguladora de la Jurisdicció Contenciosa Administrativa.
  
Article 12. Forma de pagament i justificació de les ajudes
  
12.1 Els beneficiaris d'ajudes regulades en la present Orde rebran estes per mitjà de la seua deducció de l'import de la factura mensual de l'estada, les quals s'abonaran per la Generalitat Valenciana, directament als centres en què es troben atesos dits beneficiaris.
  
12.2. A l'efecte, els centres que atenguen beneficiaris d'estes ajudes presentaran mensualment en les direccions territorials de Benestar Social, una relació nominal dels residents que tinguen acollits junt amb les corresponents factures, a les quals s'adjuntarà la conformitat de la prestació del servici per part del beneficiari. Esta relació es referirà als residents atesos durant el mes immediatament anterior.
  
12.3. La Direcció Territorial de Benestar Social procedirà a comprovar i aprovar la documentació presentada, verificant el compliment de la finalitat objecte de subvenció i emetent el certificat corresponent. La Conselleria de Benestar Social procedirà al reconeixement de l'obligació i la proposta de pagament a favor de cada una de les residències prestadores del servici, prèvia la liquidació mensual que corresponga, atenent a les altes i les baixes que s'hagueren produït i als períodes d'absència dels beneficiaris a què es referix els apartats 12.4 i 12.5 següents.
  
12.4. En cas d'alta o baixa, durant el mes, per qualsevol motiu, d'un beneficiari, la proposta de pagament a la Residència acollidora es prorratejarà per les nits que haja romàs ingressat.
  
12.5. En el cas que un beneficiari d'estes ajudes siga ingressat en un centre hospitalari, la residència continuarà rebent el 100% de les quantitats íntegres/diàries que corresponguen, com a reserva de plaça.
  
Si durant el període que dure l'hospitalització, el sol·licitant o la seua família manifesten de forma expressa el seu desig de no tornar al mateix centre, s'entendrà que causa baixa en el moment que la Residència reba la comunicació per escrit, tot percebent la quantia del 100% del preu de la plaça amb el límit màxim de la data assenyalada, podent conseqüentment, disposar d'eixa plaça per a un altre usuari.
  
12.6. Es podrà dictar una resolució de deixar sense efectes, minoració i si és procedent, reintegrament dels imports indegudament abonats per la Generalitat Valenciana als centres que acullen beneficiaris de les ajudes regulades en esta orde, així com els interessos de demora des del moment del pagament de l'ajuda, en els supòsits de l'article 47.9 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana, sempre que estos supòsits siguen imputables als titulars dels dits centres.
  
Articule 13. Règim d'estades i obligacions dels beneficiaris.
  
13.1. La Direcció General de Servicis Socials, quan es concedisca una ajuda per a finançar estades en una plaça d'Accessibilitat Social, o si és procedent l'interessat quan es tracte d'una ajuda Bo Residència, comunicarà al centre receptor les dades essencials de la resolució.
  
13.2. Una vegada produït l'ingrés, el beneficiari o el seu representant, formalitzarà un document, en què figurarà l'acceptació expressa del Reglament de Règim Intern del Centre i aquelles altres normes que si és procedent dicte la Generalitat en relació amb esta matèria. Així mateix estarà obligat a:
  
a) Facilitar als òrgans competents de l'administració al seu requeriment, tota la informació econòmica, fiscal, laboral i de qualsevol tipus que els siga sol·licitada en relació amb l'expedient.
  
b) Abonar al centre la quantitat que li corresponga en concepte d'aportació personal i familiar, segons el que establix la resolució de concessió de l'ajuda.
  
c) Observar les normes de convivència i de respecte mutu, amb la resta dels residents i amb el personal de la residència en què es troben atés.
  
d) Notificar a l'òrgan competent en matèria de servicis socials la concessió de tota ajuda per part d'altres administracions o entitats públiques o privades per a la mateixa finalitat. En el cas que les esmentades ajudes foren diferents de les inicials previstes en la sol·licitud, el sol·licitant sotmetrà l'expedient, per al seu estudi, a l'òrgan competent, que podrà augmentar o disminuir la quantitat inicialment concedida per mitjà de l'oportuna resolució.
  
13.3.L'incompliment de qualsevol dels requisits anteriors podrà donar lloc al desistiment sense efectes de la Resolució de concessió de l'ajuda econòmica o a la seua minoració, prèvia tramitació de l'oportú expedient en què es garantirà l'audiència a l'interessat.
  
Article 14. Modificació de situacions.
  
14.1 L'import de l'ajuda concedida per la Generalitat Valenciana es mantindrà durant tot l'exercici, llevat que concórreguen circumstàncies d'excepcional gravetat en la situació dels beneficiaris, sobrevingudes al moment de la resolució inicial i per això, els interessats sol·liciten i justifiquen a la Direcció General de Servicis Socials la necessitat de la seua revisió.
  
14.2 Només en els casos anteriors quan un beneficiari del programa considere que s'han modificat les circumstàncies que van servir de base per a dictar la resolució, podrà dirigir a l'administració una sol·licitud de revisió d'esta, acompanyant la documentació que considere adequada per a justificar la seua pretensió.
  
14.3 El director general de Servicis Socials, una vegada examinada la sol·licitud, dictarà la resolució que procedisca d'acord amb els criteris i requisits establits en la present Orde.
  
Article 15. Centres participants en el programa
  
15.1. Les ajudes a què es referix esta orde només podran fer-se efectives per mitjà de l'ingrés del beneficiari en els centres adherits, quan la modalitat d'ajuda concedida siga Bo Residència, o en la residència d'Accessibilitat Social que s'indique en la resolució, quan es concedisca esta modalitat d'ajuda.
  
15.2. Als efectes d'esta orde s'entén per Centre Adherit aquell que complint els requisits establits en la Llei 5/1997 de Servicis Socials i la present norma, ha sigut reconegut com tal en virtut de resolució expressa de la Direcció General de Servicis Socials, i per això posa a disposició de la Conselleria un nombre determinat de places residencials perquè siguen ocupades per persones majors beneficiàries del programa Bo Residència. Els dits centres hauran de complir a més els requisits i condicions que s'establixen en l'article següent.
  
15.3. Així mateix s'entén per residència d'Accessibilitat Social, aquella que disposa de places residencials posades a disposició de la Conselleria de Benestar Social, en virtut del contracte administratiu especial subscrit en el marc del Programa d'Accés a Places Residencials en el Sistema de Servicis Socials, aprovat per Acord del Govern Valencià de 30 de gener del 2001. Estos centres no requeriran el reconeixement previ de la condició de ?Centre Adherit- per a la posada a disposició de places d'Accessibilitat Social.
  
15.4. Sense perjuí que el sol·licitant puga manifestar la seua preferència d'accedir a un determinat centre dels previstos en els dos apartats anteriors, la Conselleria de Benestar Social donarà resposta a la dita necessitat d'acord amb la disponibilitat de places de cada moment. En este sentit, la prioritat en la concessió de noves ajudes, per a la cobertura de places vacants en les zones a què es referix el mencionat Acord del Govern Valencià de 30 de gener del 2001, s'efectuarà per l'orde següent: ajudes per a finançar estades en places d'accessibilitat social i ajudes per a finançar estades en places adherides al programa Bo Residència.
  
Article 16. Requisits per a l'adhesió al programa Bo Residència
  
16.1. Qualsevol residència que desitge obtindre la condició de Centre Adherit haurà de disposar de l'autorització prevista en l'article 47 de la vigent Llei 5/1997, per la qual es regula el Sistema de Servicis Socials en l'àmbit de la Comunitat Valenciana. L'autorització haurà de tindre en tot cas caràcter definitiu i implicarà el manteniment de tots els requisits exigits en el moment de l'autorització mentre es mantinga la condició de Centre Adherit.
  
16.2. Quan la Direcció Territorial en el seguiment habitual dels centres, o la inspecció de Servicis Socials detecte l'incompliment d'algun dels requisits exigits i/o la residència siga objecte d'un expedient sancionador, se suspendrà cautelarment la difusió d'este centre en els llistats de Centres Adherits a fi d'evitar que siga elegit per a la seua atenció per nous beneficiaris. Tot això sense perjuí que puguen adoptar-se les mesures cautelars previstes en la Llei 5/1997 de 25 de juny de la Generalitat Valenciana, per la qual es regula el sistema de Servicis Socials en l'Àmbit de la Comunitat Valenciana.
  
16.3. Disposar de l'informe favorable emés pel Servici d'Autorització i Seguiment de Centres de la Direcció General de Servicis Socials, prèvia comprovació que la residència complix amb tots els requisits establits en la present Orde, a més de la integració en el Pla de Millora Assistencial en els termes que es definixen en el Decret 90/2002 de 30 de maig, del Govern Valencià, sobre control de Qualitat dels Centres i Servicis d'Acció Social i Entitats Avaluadores d'esta a la Comunitat Valenciana, i la seua normativa de desenrotllament.
  
Article 17. Obligacions dels Centres Adherits
  
17.1 A més dels requisits anteriors, l'adhesió al programa de Bo Residència implicarà per als titulars de les residències, les obligacions següents:
  
a) Acceptar els preus i les condicions que s'establixen en la present Orde, sense que en cap cas puguen percebre quantitats addicionals per part dels beneficiaris o de les seues famílies ni fer diferenciacions en el tracte, els servicis o ús de les infraestructures respecte a la resta dels residents del centre, d'acord amb l'atenció integral.
  
b) Comunicar les altes i les baixes d'usuaris a la Direcció Territorial de Benestar Social de la província on està ubicat el centre, en el termini de cinc dies, especificant el motiu d'esta i adjuntant els justificants corresponents utilitzant per a això els models annexos 9 i 10.
  
c) Acceptar la valoració de l'usuari segons el grau de dependència establit per la Conselleria de Benestar Social, que haurà sigut determinat prèviament d'acord amb els criteris establits en la present Orde i que anirà indicat en la Resolució.
  
d) Acceptar l'ingrés de beneficiaris en la residència sempre que dispose de places lliures adherides. Una vegada admés un beneficiari, la residència no podrà exigir-li que abandone el centre excepte circumstàncies excepcionals, que es troben previstes en el Reglament de Règim Intern del centre, i prèvia comunicació i autorització de la Direcció General de Servicis Socials.
  
Si una persona ingressa en un centre a títol particular, no com a beneficiari d'una ajuda de Bo Residència de les previstes en esta orde, i, una vegada en la residència sol·licitada, li és concedida una ajuda, la residència no podrà després exigir al beneficiari l'abandó del centre, al·legant la falta de places per a atendre'l. El centre estarà obligat a cobrir esta circumstància sempre que el total de les places ocupades d'esta manera no excedisca d'un 10% de les places totals adherides.
  
e) Anotar cada ingrés en el llibre de registre del centre fent constar en este, que és beneficiari d'una ajuda de la Generalitat, la data d'alta i de baixa si és procedent, especificant els motius, així com qualsevol altra incidència rellevant que es produïsca en relació amb l'interessat.
  
f) Disposar d'un expedient amb les dades essencials de cada u dels usuaris garantint-se la confidencialitat d'estos. En este expedient hauran de constar a més:
  
- La documentació justificativa en casos d'incapacitat o presumpta incapacitat i els tràmits efectuats d'acord amb allò exigit en la normativa vigent en casos d'incapacitat sobrevinguda.
  
- Un inventari dels elements personals que porte l'usuari en el moment de l'ingrés.
  
g) Disposar d'una plantilla de personal que en cap cas siga inferior a 35 treballadors per cada 100 residents, i que en tot cas, siga prou per a assegurar en la seua organització interna i distribució per torns, la presència de personal d'atenció directa les 24 hores del dia. L'esmentada ràtio de personal, es computarà sobre la capacitat total del centre, amb independència del nombre de places adherides i haurà d'estar integrada per un 70% almenys de personal qualificat d'atenció directa.
  
h) En les residències la capacitat de les quals siga igual o superior a les 100 places s'exigirà un metge i un ATS amb una dedicació de 40 hores setmanals. En les de capacitat inferior s'exigirà un ATS amb una dedicació de 8 hores setmanals per cada 10 usuaris i un metge amb una hora setmanal de dedicació per cada 10 residents fins a un màxim de jornada completa, exigint-se a més, per al cas de supraassistits, els requisits que s'expressen en l'article següent.
  
i) Proporcionar als usuaris atenció integral completa amb tots els servicis propis d'un centre residencial, així com activitats ocupacionals, recreatives i rehabilitadoras, en els termes de l'article 2.5 d'esta orde.
  
j) Complir amb el que preveu les normes reguladores corresponents, pel que fa al pagament i la justificació de les estades i atindre's a les indicacions que sobre esta matèria els proporcionen els òrgans competents.
  
17.2. La Direcció General de Servicis Socials, a través del Servici d'Autorització i Seguiment de Centres, establirà un pla de seguiment del compliment dels requisits exigits als centres que participen en programes de posada a disposició de places residencials de tercera edat, amb independència de les actuacions que poguera realitzar la Inspecció de Servicis Socials.
  
Per al compliment del que fa referència al paràgraf anterior, els centres hauran de presentar al citat servici al finalitzar cada trimestre natural, un document firmat pel director del centre on es consignen dades sobre la plantilla de personal, usuaris i activitats segons model que figura en l'annex 15. Els centres podran remetre estes dades per mitjans telemàtics, per mitjà de la utilització de l'aplicació informàtica que amb esta finalitat poguera desenrotllar la Direcció General de Servicis Socials.
  
17.3. La Direcció General de Servicis Socials podrà deixar sense efectes l'adhesió del centre al programa per incompliment de qualssevol de les obligacions i els requisits exigits a estos després de la tramitació de l'expedient a l'efecte, sense perjuí de les mesures provisionals que pogueren dictar-se a l'empara del que preveu l'article 72 de la Llei 30/1992, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, i de la Llei 5/1997, de 25 de juny de la Generalitat Valenciana, per la qual es regula el Sistema de Servicis Socials en l'Àmbit de la Comunitat Valenciana.
  
Article 18. Atenció de supraassistits en residències adherides
  
18.1. Les residències adherides al programa Bo Residència, que desitgen atendre persones qualificades com a supraassistides, hauran de sol·licitar-ho expressament havent-hi de reunir a més dels requisits establits amb caràcter general en l'article anterior, els requisits addicionals, relatius a personal i equipaments.
  
18.2. Si la residència acull a un número igual o inferior a 20 supraassistits, la plantilla global de centre, haurà de ser com a mínim de 40 treballadors per cada 100 residents; si acull entre 20 i 45 usuaris la plantilla global mínima serà de 45 treballadors per cada 100 residents i si acull a més de 45 supraassistits, de 50 treballadors per cada 100 residents.
  
18.3. En tot cas, en la seua plantilla, hauran de figurar els següents professionals: metge, psicòleg, treballador social, fisioterapeuta, dietista i ajudants tècnics sanitaris, exigint-se en tots els supòsits, la presència d'un ATS durant les 24 hores del dia.
  
18.4. Respecte a l'equipament, la residència haurà de comptar amb dotació material d'infermeria, material d'esterilització, llits articulats amb baranes de seguretat, matalafs anti-escaras i equipament de transferència i transport.
  
18.5. Els usuaris supraassistits atesos en residències que no estiguen preparades per a això, hauran de traslladar-se a centres que es troben expressament autoritzats per a l'atenció d'este tipus d'usuaris. Excepcionalment, en els casos en què el trasllat de residència puga suposar un greu perjuí per a l'usuari, este podrà romandre en la mateixa residència, prèvia petició expressa per part d'este, o de la seua família, quan no estiguera l'ancià en condicions de decidir per si mateix, a la Direcció General de Servicis Socials, sent també necessària la conformitat de la residència omplint el model establit com a annex número 11. Tot això sense perjuí del que estabix l'article 757.3 i 763 de la Llei 1/2000, de 7 de gener, d'Enjudiciament Civil respecte a l'internament de persones incapaces i/o presumptes incapaços. La residència haurà d'informar a l'usuari i si és procedent a la família, que la residència no està preparada per a atendre supraassistits, a fi que siguen coneixedors que si bé poden continuar en esta, tinguen coneixement que no té els requisits exigits per a atendre este tipus d'usuaris.
  
18.6. Quan un sol·licitant obtinga la qualificació de supraassistit i es trobe atés en una residència no autoritzada per a això, però manifeste el seu desig de romandre en el mateix centre, haurà d'indicar-ho expressament. En este cas i d'acord amb el que establix l'apartat anterior, se li considerarà com a assistit.
  
Atés el caràcter excepcional d'este supòsit, en cap cas s'abonaran places de supraassistits a centres que no reunisquen les condicions exigides per a atendre a este tipus d'usuaris i que, per tant, no hagen sigut reconeguts com aptes per a això per mitjà de resolució expressa per la Direcció General de Servicis Socials.
  
Article 19.Manera d'adquirir la condició de centre adherit al programa Bo Residència
  
19.1. El titular de la residència podrà sol·licitar l'adhesió al programa efectuant la corresponent sol·licitud a la Direcció General de Servicis Socials per mitjà de la utilització del model establit en l'annex 8 d'esta orde. En esta sol·licitud especificarà el nombre de places amb què desitja adherir-se, sense que en cap cas puga sobrepassar el nombre de places màxim previst en la resolució per la qual s'haguera atorgat al centre l'autorització de funcionament.
  
19.2. La sol·licitud haurà d'efectuar-la el titular o representant de cada residència especificant el nombre de places amb què desitja adherir-se i diferenciant:
  
a) Si desitja adherir-se per a l'atenció de tota classe d'usuaris (també supraassistits) en este cas haurà d'acreditar el compliment dels requisits establits en l'article 18 de la present Orde.
  
b) Si desitja adherir-se només per a l'atenció d'usuaris, semiassistits, assistits.
  
19.3. Rebuda la sol·licitud d'adhesió, el Servici d'Autorització i Seguiment de Centres de la Direcció General de Servicis Socials, informarà sobre el compliment dels requisits establits en la present Orde, sent l'informe favorable del servici esmentat, una condició necessària per a la resolució favorable de l'adhesió sol·licitada.
  
19.4. La residència acollirà els beneficiaris de l'ajuda que ho sol·liciten sempre que dispose de places lliures, però no tindrà l'obligació d'efectuar cap tipus de reserva de les places adherides.
  
19.5. En qualsevol moment de l'exercici, els centres adherits podran modificar/ampliar el nombre de places posades a disposició del programa inicialment, sense que en cap cas esta modificació implique sobrepassar la capacitat total del centre. Així mateix, en cas de reducció de les places adherides, la dita reducció haurà d'efectuar-se a mesura que es generen vacants o trasllats voluntaris dels residents, sense que en cap cas puga efectuar-se tot exigint l'eixida d'estos.
  
19.6. A fi d'assegurar i protegir als usuaris, els centres adherits podran sol·licitar el cessament com a centre adherit amb una antelació mínima de sis mesos. En qualsevol cas, des del moment en què se sol·licite el seu cessament fins que el dit cessament es produïsca de forma efectiva, el centre continuarà atenent els beneficiaris que tinguera excepte aquells que en el dit període causen baixa.
  
19.7. La condició de centre adherit es difondrà i es reflectirà en els llistats que es remeten als beneficiaris de les ajudes a fi que puguen elegir este centre per a la seua atenció. De la mateixa manera, la difusió del centre podrà suspendre's quan el centre incomplisca els requisits establit en la normativa vigent i/o siga objecte d'un expedient sancionador.
  
Article 20. Admissió dels beneficiaris en els centres.
  
A fi que el titular de la residència elegida per l'usuari, tinga coneixement de la condició de beneficiari d'una persona, les dades essencials de la resolució i les quantitats que haja de liquidar a l'interessat, este haurà d'aportar una fotocòpia de la comunicació de la resolució en el moment del seu ingrés, mantenint en el seu poder l'original de la notificació per al supòsit que amb posterioritat decidisca canviar de centre.
  
Article 21. L'atenció dels beneficiaris presumptes incapaços
  
21.1. Pel que fa a l'atenció de presumptes incapaços, valdrà el que disposa l'article 763.1 de la llei 1/2000, de 7 de gener, d'Enjudiciament Civil, i en la Llei de Servicis Socials en l'àmbit de la Comunitat Valenciana, de tal manera que l'internament per raó de trastorn psíquic d'una persona que no estiga en condicions de decidir-ho per si, encara que estiga sotmesa a la pàtria potestat o a tutela, requerirà autorització judicial, que serà demanada del Tribunal del lloc on residisca la persona afectada per l'internament.
  
21.2. L'autorització serà prèvia a este internament, llevat que raons d'urgència feren necessària la immediata adopció de la mesura. En este cas el responsable del centre en què s'haguera produït l'internament haurà de donar compte d'este al tribunal competent com més prompte millor i, en tot cas, dins del termini de 24 hores, als efectes que es procedisca a la preceptiva ratificació de la dita mesura que haurà d'efectuar-se en el termini màxim de 72 hores des que l'internament arribe a coneixement del tribunal.
  
21.3. En els casos d'internaments urgents, el centre haurà de dirigir-se al tribunal del lloc en què radique el centre on s'haja produït l'internament sol·licitant la ratificació de la mesura.
  
21.4. Tot beneficiari que siga un presumpte incapaç, haurà de tindre en el seu expedient l'autorització judicial d'internament o si no n'hi ha la comunicació d'ingrés urgent al jutjat corresponent o la interlocutòria d'inadmissió a tràmit del jutjat.
  
21.5. Davant de qualsevol presumpta situació d'incapacitat de l'ancià per la inexistència de la facultat de discerniment serà necessari sol·licitar l'autorització judicial d'internament, o si este ja s'ha produït per raons d'urgència, el titular del centre haurà de comunicar-ho amb la major celeritat possible, i en tot cas en el termini màxim de 24 hores.
  
21.6. Si sol·licitada l'autorització o comunicat l'internament al jutge, este considera que no resulta necessària l'autorització judicial per a l'internament en una residència de l'ancià presumptament incapaç, caldrà entendre complits els tràmits legals necessaris.
  
21.7. En el cas de presumptes incapaços, els documents de l'expedient hauran d'anar firmats per la persona que figure en este com a representant, guardador de fet o persona de contacte.
  
21.8. Davant de la incapacitat sobrevinguda d'un beneficiari, en el cas que la deterioració física o mental, s'haja produït amb posterioritat al moment en què es va produir l'internament, el centre haurà de comunicar-ho a l'autoritat judicial a fi que esta, adopte les mesures que considere oportunes en cada cas.
  
Article 22. Requisits de les residències amb places d'Accessibilitat Social
  
Les residències que disposen de places d'Accessibilitat Social, a més del compliment de les normes de caràcter general relatives a l'autorització i integració en el Pla de Millora Assistencial, es regiran pel contracte que hagueren subscrit i per la resta de documentació contractual, sent d'aplicació així mateix, els següents articles de la present Orde: article 17, excepte punts 17.1 g), 17.1 h) i 17.3, així com els articles 20 i 21. Si estes residències a més de les places d'Accessibilitat Social es troben adherides al programa Bo Residència, hauran de sol·licitar l'adhesió complint a més els requisits exigits als centres que participen en esta modalitat d'ajudes.
  
Article 23. Trasllats
  
Els beneficiaris d'ajudes previstes en la present orde que una vegada hagen ingressat en un centre, desitgen traslladar-se a un altre centre, estaran subjectes al règim següent:
  
a) Els beneficiaris d'ajudes de Bo Residència, podran traslladar-se en qualsevol moment a altres centres adherits a este programa.
  
b) Els trasllats de beneficiaris d'accessibilitat social, només podran efectuar-se quan els preus vigents en estos dos centres siguen els mateixos, necessitant per això efectuar una sol·licitud expressa a la Direcció General de Servicis Socials que resoldrà atenent a les possibilitats existents en cada moment.
  
DISPOSICIÓ TRANSITÒRIA
  
Les persones que han sigut beneficiaris d'ajudes per a finançar estades en residències de tercera edat en l'exercici de 2003, s'entendran adscrites l'any 2004 a la zona en què s'ubique el centre on es troben atesos.
  
DISPOSICIONS ADDICIONALS
  
Primera
  
Les persones que han sigut beneficiaris d'estes ajudes durant l'any 2003 podran sol·licitar la ratificació de la seua ajuda en el termini de dos mesos a partir de la data d'entrada en vigor de la present Orde. Estes ajudes tindran efectes econòmics des de l'1 de gener del 2004 independentment de la data de la resolució, sempre que complisquen els requisits establits en esta orde. No obstant l'anterior i a fi d'actualitzar l'import de les ajudes corresponents, hauran de presentar la documentació següent:
  
a) Ratificació de la sol·licitud que implicarà l'acceptació de les bases d'esta convocatòria.
  
b) Certificat de pensió o pensions de l'any 2004.
  
c) Imprés de Dades Econòmiques i Conformitat d'Aportacions Familiars
  
d) Autorització de l'interessat i/o del cònjuge o representant, si és procedent, (annex 7 a) que es referix l'art. 5.8 de la present Orde.
  
e) Autorització de cada u dels fills de l'interessat i dels seus respectius cònjuges i la resta de membres, si és procedent, de la unitat familiar de cada u d'ells (annexos 7 b) que es referix l'article 5.9 de la present Orde
  
f) Certificat mèdic, segons model establit quan hi haja hagut una modificació substancial en l'estat de salut del beneficiari i/o sol·licitant.
  
Segona
  
Les sol·licituds d'ajudes presentades a l'empara de l'Orde 19 de desembre del 2002, de la Conselleria de Benestar Social per la qual es regulen i convoquen ajudes per a finançar estades en residències de tercera edat en l'exercici de 2003, que no hagen sigut resoltes, únicament hauran de presentar la documentació especificada en la disposició addicional primera, dins del termini de dos mesos establit, si bé es resoldran d'acord amb els criteris establits en la present Orde i amb la data d'efectes econòmics que s'establisca en la resolució.
  
Tercera
  
A fi de no perjudicar persones majors en situació d'abandó i en situacions d'excepcional gravetat social, que puguen afectar a estos o a les seues famílies, la Direcció General de Servicis Socials, a la vista de l'informe social i/o la documentació que ho acredite, i prèvia proposta tècnica de la Direcció Territorial de Benestar Social o de la Direcció General de Servicis Socials, podrà resoldre de forma motivada estes ajudes encara que falte algun dels requisits establits en esta orde. En tot cas, haurà de constar en l'expedient clarament, la referència al supòsit que es tracte i la dificultat de satisfer la necessitat plantejada, considerant en la seua totalitat els requisits assenyalats, que en cap cas seran els relatius a la capacitat d'aportació econòmica del beneficiari.
  
DISPOSICIONS FINALS
  
Primera
  
L'eficàcia de la present Orde quedarà condicionada a l'existència de crèdit adequat i suficient per a atendre les referides ajudes, en els pressupostos de l'exercici 2004. Una vegada aprovats els pressupostos de la Generalitat Valenciana per al 2004, per mitjà de Resolució d'esta Conselleria es donarà publicitat a este i a la línia pressupostària que finançarà les ajudes.
  
Segona
  
Es faculta la Subsecretaria i la Direcció General de Servicis Socials perquè dicten les instruccions necessàries per al desenrotllament d'esta orde.
  
Tercera
  
La present Orde entrarà en vigor l'endemà de la seua publicació en el Diari Oficial de la Generalitat Valenciana.
  
Quarta
  
Contra l'Orde de convocatòria que posa fi a la via administrativa, podrà interposar-se, potestativament recurs de reposició en el termini d'un mes a comptar des de l'endemà a la seua publicació en el Diari Oficial de la Generalitat Valenciana o bé directament recurs contenciós administratiu, davant de la sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats a partir del dia següent a la seua publicació, de conformitat amb el que disposa els articles 10, 14 i 46 de la Llei 29/1998 de 13 de juliol reguladora de la Jurisdicció Contenciosa Administrativa.
  
València, 18 de desembre de 2003
  
La consellera de Benestar Social
  
ALICIA DE MIGUEL GARCÍA
  
ANNEX 1
  
1.a) PONDERACIÓ DE L'AUTONOMIA FÍSICA I PSÍQUICA
  
 PUNTS
  
MOBILITAT
  
- camina amb normalitat 0
  
- camina amb dificultat o amb ajuda de bastó 2
  
- camina amb ajuda de crosses, caminador, etc. 4
  
- en cadira de rodes o allitat 6
  
VESTIMENTA
  
- es vestix sense ajuda i correctament 0
  
- es vestix vore sol però incorrectament 2
  
- necessita alguna ajuda per a vestir-se 3
  
- incapaç de vestir-se sense ajuda 4
  
NETEJA
  
- s'endreça sense ajuda 0
  
- s'endreça sol però incorrectament 2
  
- necessita ajuda per a endreçar-se 3
  
- incapaç d'endreçar-se sense ajuda 4
  
ALIMENTACIÓ
  
- s'alimenta correctament i sense ajuda 0
  
- s'alimenta amb ajuda mínima 2
  
- necessita ajuda amb freqüència 3
  
- és incapaç d'alimentar-se, necessitant ajuda sempre 4
  
CONTINÈNCIA D'ESFÍNTERS
  
- continència completa 0
  
- incontinència ocasional 2
  
- incontinència freqüent 3
  
- incontinència completa 4
  
LIMITACIÓ VISUAL
  
- cap o lleu 0
  
- moderada 0,50
  
- important 1
  
- total 2
  
LIMITACIÓ AUDITIVA
  
- cap o lleu 0
  
- moderada 0,50
  
- important 1
  
- total 2
  
ORIENTACIÓ EN EL TEMPS I EN L'ESPAI
  
- completament orientat 0
  
- desorientació ocasional 1
  
- desorientació freqüent 2
  
- completament desorientat 3
  
INCOHERÈNCIES EN LA COMUNICACIÓ
  
- cap o lleu 0
  
- moderada 1
  
- important 2
  
- total 3
  
ESTAT EMOCIONAL
  
- normal 0
  
- inestable 1
  
- alterat 2
  
- depressiu 3
  
TRASTORNS EN LA CONDUCTA
  
- cap 0
  
- lleugers 2
  
- moderats 3
  
- importants 4
  
TRASTORNS EN LA MEMÒRIA
  
- cap 0
  
- lleugers 0,50
  
- moderats 0,75
  
- importants 1
  
ESTABILITAT DE L'ESTAT DE SALUT
  
Deterioració progressiva lenta 0
  
Deterioració progressiva moderada 1
  
Deterioració progressiva accelerada 2
  
Deterioració progressiva molt accelerada 3
  
Per altres situacions no especificades
  
en apartats anteriors que es desprenguen
  
del diagnòstic mèdic fins a 7
  
TOTAL 50
  
1.b)- PONDERACIÓ DE LA SITUACIÓ SOCIAL
  
I. AJUDA QUE NECESSITA PER A REALITZAR LES ACTIVITATS INSTRUMENTALS DE LA VIDA DIÀRIA
  
 PUNTS
  
Cobertura de les necessitats primàries:
  
- totalment dependent 8 punts
  
- necessita ajuda quasi a diari 6 punts
  
- necessita ajuda mínima 1 punts
  
Realització de les tasques domèstiques
  
- Totalment dependent 5 punts
  
- necessita ajuda quasi a diari 4 punts
  
- necessita ajuda mínima 1 punt
  
Comunicació social
  
- totalment dependent 3 punts
  
- necessita ajuda quasi a diari 2 punts
  
- necessita ajuda mínima 1 punt
  
II. SUPORT SOCIAL QUE REP
  
- cap 16 punts
  
- escàs suport 14 punts
  
- suport insuficient i extern 8 punts
  
III. POSSIBILITATS D'ATENCIÓ FAMILIAR DIRECTA
  
- conflicte familiar 8 punts
  
- males relacions familiars 6 punts
  
- càrregues familiars greus 4 punts
  
- obligat a rotar per domicilis 4 punts
  
IV. PER ALTRES CIRCUMSTÀNCIES NO CONSIDERADES EN APARTATS ANTERIORS QUE ES DESPRENGUEN DE L'INFORME SOCIAL fins a 10 punts
  
TOTAL 50 PUNTS
  
1 c). PONDERACIÓ DE NECESSITATS ESPECIALS
  
VIVENDA
  
- sense vivenda 20 punts
  
- vivenda amb escasses condicions 10 punts
  
- vivenda amb barreres 5 punts
  
PER NO TINDRE FILLS 10 punts
  
AGRUPACIÓ FAMILIAR
  
- ingressar amb familiar assistit 5 punts
  
PER TINDRE MES DE 80 ANYS 15 punts
  
TOTAL 50 PUNTS
  
ANNEX 16
  
ZONES I MUNICIPIS INTEGRANTS
  
ZONA 1
  
COMARQUES:
  
· ELS PORTS
  
· EL BAIX MAESTRAT
  
· L'ALT MAESTRAT
  
· LA PLANA ALTA
  
MUNICIPIS
  
· ALBOCÀSSER
  
· ALCALÀ DE XIVERT
  
· ALMASSORA
  
· ARES DEL MAESTRE
  
· BENASAL
  
· BENICARLÓ
  
· BENICÀSSIM
  
· BENLLOCH
  
· BORRIOL
  
· CABANES
  
· CÀLIG
  
· CANET LO ROIG
  
· CASTELL DE CABRES
  
· CASTELLFORT
  
· CASTELLÓ DE LA PLANA
  
· CATÍ
  
· CERVERA DEL MAESTRE
  
· CHERT
  
· CINCTORRES
  
· COVES DE VINROMÀ, LES
  
· CULLA
  
· FORCALL
  
· HERBÉS
  
· JANA, LA
  
· MATA, LA
  
· MORELLA
  
· OLOCAU DEL REY
  
· OROPESA
  
· PALANQUES
  
· PEÑÍSCOLA
  
· POBLA DE BENIFASSÀ
  
· POBLA TORNESA
  
· PORTELL DE MORELLA
  
· ROSELL
  
· SALZADELLA
  
· SAN JORGE
  
· SAN RAFAEL DEL RIO
  
· SANT JOAN DE MORÓ
  
· SANT MATEU
  
· SANTA MAGDALENA DE PULPIS
  
· SARRATELLA
  
· SIERRA ENGARCERÁN
  
· TÍRIG
  
· TODOLELLA
  
· TORRE D'EN BESORA
  
· TORRE ENDOMÉNECH
  
· TORREBLANCA
  
· TRAIGUERA
  
· VALL D'ALBA
  
· VALLIBONA
  
· VILAFAMÉS
  
· VILANOVA D'ALCOLEA
  
· VILAR DE CANES
  
· VILLAFRANCA DEL CID
  
· VILLORES
  
· VINARÒS
  
· ZORITA DEL MAESTRAZGO
  
ZONA 2
  
COMARQUES
  
· L'ALCALATEN
  
· EL ALTO MIJARES
  
· EL ALTO PALANCIA
  
· LA PLANA BAIXA
  
MUNICIPIS
  
· AÍN
  
· ALCORA, L'
  
· ALCUDIA DE VEO
  
· ALFONDEGUILLA
  
· ALGIMIA DE ALMONACID
  
· ALMEDÍJAR
  
· ALMENARA
  
· ALQUERÍAS NIÑO PERDIDO
  
· ALTURA
  
· ARAÑUEL
  
· ARGELITA
  
· ARTANA
  
· ATZENETA DEL MAESTRAT
  
· AYÓDAR
  
· AZUÉBAR
  
· BARRACAS
  
· BEJÍS
  
· BENAFER
  
· BENAFIGOS
  
· BETXÍ
  
· BURRIANA
  
· CASTELLNOVO
  
· CASTILLO DE VILLAMALEFA
  
· CAUDIEL
  
· CHILCHES
  
· CHODOS
  
· CHÓVAR
  
· CIRAT
  
· CORTES DE ARENOSO
  
· COSTUR
  
· ESLIDA
  
· ESPADILLA
  
· FANZARA
  
· FIGUEROLES
  
· FUENTE LA REINA
  
· FUENTES DE AYÓDAR
  
· GAIBIEL
  
· GELDO
  
· HIGUERAS
  
· JÉRICA
  
· LLOSA, LA
  
· LUCENA DEL CID
  
· LUDIENTE
  
· MATET
  
· MONCOFA
  
· MONTÁN
  
· MONTANEJOS
  
· NAVAJAS
  
· NULES
  
· ONDA
  
· PAVÍAS
  
· PINA DE MONTALGRAO
  
· PUEBLA DE ARENOSO
  
· RIBESALBES
  
· SACAÑET
  
· SEGORBE
  
· SONEJA
  
· SOT DE FERRER
  
· SUERAS
  
· TALES
  
· TERESA
  
· TOGA
  
· TORÁS
  
· TORO, EL
  
· TORRALBA DEL PINAR
  
· TORRECHIVA
  
· USERES, LES
  
· VALL DE ALMONACID
  
· VALL D'UIXÓ, LA
  
· VALLAT
  
· VILA-REAL
  
· VILLAHERMOSA DEL RÍO
  
· VILLAMALUR
  
· VILLANUEVA DE VIVER
  
· VILLAVIEJA
  
· VISTABELLA DEL MAESTRAZGO
  
· VIVER
  
· ZUCAINA
  
ZONA 3
  
COMARQUES
  
· EL RINCÓN DE ADEMUZ
  
· LOS SERRANOS
  
· EL CAMP DE TURIA
  
· EL CAMP DE MORVEDRE
  
· L'HORTA NORD
  
· VALENCIA (Distrito Transits, Exposició y Maritim)
  
MUNICIPIS
  
· ALBALAT DELS TARONGERS
  
· ALFARA DE ALGIMIA
  
· ALGAR DE PALANCIA
  
· ALGIMIA DE ALFARA
  
· BENAVITES
  
· BENIFAIRÓ DE LES VALLS
  
· CANET D'EN BERENGUER
  
· ESTIVELLA
  
· FAURA
  
· GILET
  
· PETRÉS
  
· QUART DE LES VALLS
  
· QUARTELL
  
· SAGUNT
  
· SEGART
  
· TORRES TORRES
  
· BENAGUASIL
  
· BENISANÓ
  
· BÉTERA
  
· CASINOS
  
· ELIANA, L'
  
· GÁTOVA
  
· LLÍRIA
  
· LORIGUILLA
  
· MARINES
  
· NÁQUERA
  
· OLOCAU
  
· POBLA DE VALLBONA, LA
  
· RIBA-ROJA DE TÚRIA
  
· SAN ANTONIO DE BENAGÉBER
  
· SERRA
  
· VILAMARXANT
  
· ADEMUZ
  
· CASAS ALTAS
  
· CASAS BAJAS
  
· CASTIELFABIB
  
· PUEBLA DE SAN MIGUEL
  
· TORREBAJA
  
· VALLANCA
  
· ALCUBLAS
  
· ALPUENTE
  
· ANDILLA
  
· ARAS DE ALPUENTE
  
· BENAGÉBER
  
· BUGARRA
  
· CALLES
  
· CHELVA
  
· CHULILLA
  
· DOMEÑO
  
· GESTALGAR
  
· HIGUERUELAS
  
· LOSA DEL OBISPO
  
· PEDRALBA
  
· SOT DE CHERA
  
· TITAGUAS
  
· TUÉJAR
  
· VILLAR DEL ARZOBISPO
  
· YESA, LA
  
· ALBALAT DELS SORELLS
  
· ALBORAYA
  
· ALBUIXECH
  
· ALFARA DEL PATRIARCA
  
· ALMÀSSERA
  
· BONREPÒS I MIRAMBELL
  
· BURJASSOT
  
· EMPERADOR
  
· FOIOS
  
· GODELLA
  
· MASSALFASSAR
  
· MASSAMAGRELL
  
· MELIANA
  
· MONCADA
  
· MUSEROS
  
· POBLA DE FARNALS, LA
  
· PUÇOL
  
· PUIG
  
· RAFELBUNYOL
  
· ROCAFORT
  
· TAVERNES BLANQUES
  
· VINALESA
  
· VALÈNCIA (Districtes Trànsits, Exposició i Marítim)
  
ZONA 4
  
COMARQUES
  
· LA PLANA DE UTIEL-REQUENA
  
· L'HOYA DE BUNYOL
  
· L'HORTA OEST
  
· VALÈNCIA (Districte Ciutat Vella)
  
MUNICIPIS
  
· ALBORACHE
  
· BUÑOL
  
· CHESTE
  
· CHIVA
  
· DOS AGUAS
  
· GODELLETA
  
· MACASTRE
  
· SIETE AGUAS
  
· YÁTOVA
  
· CAMPORROBLES
  
· CAUDETE DE LAS FUENTES
  
· CHERA
  
· FUENTERROBLES
  
· REQUENA
  
· SINARCAS
  
· UTIEL
  
· VENTA DEL MORO
  
· VILLARGORDO DEL CABRIEL
  
· ALAQUÀS
  
· ALDAIA
  
· MANISES
  
· MISLATA
  
· PATERNA
  
· PICANYA
  
· QUART DE POBLET
  
· TORRENT
  
· XIRIVELLA
  
· VALENCIA (Districte Ciutat Vella)
  
ZONA 5
  
COMARQUES
  
· L'HORTA SUD
  
· VALENCIA (Districte Russafa, Abastos i Patraix)
  
MUNICIPIS
  
· ALBAL
  
· ALCÀSSER
  
· ALFAFAR
  
· BENETÚSSER
  
· BENIPARRELL
  
· CATARROJA
  
· LUGAR NUEVO DE LA CORONA
  
· MASSANASSA
  
· PAIPORTA
  
· PICASSENT
  
· SEDAVÍ
  
· SILLA
  
· VALÈNCIA (Districtes Russafa, Abastos, Patraix)
  
ZONA 6
  
COMARQUES
  
· EL VALLE DE COFRENTES-AYORA
  
· LA CANAL DE NAVARRES
  
· LA RIBERA ALTA
  
· LA RIBERA BAIXA
  
· LA SAFOR
  
· LA COSTERA
  
· LA VALL D'ALBAIDA
  
MUNICIPIOS
  
· ADOR
  
· AGULLENT
  
· AIELO DE MALFERIT
  
· ALBAIDA
  
· ALBALAT DE LA RIBERA
  
· ALBERIC
  
· ALCÀNTERA DE XÚQUER
  
· ALCÚDIA DE CRESPINS, L'
  
· ALCÚDIA, L'
  
· ALFARP
  
· ALFARRASÍ
  
· ALFAUIR
  
· ALGEMESÍ
  
· ALGINET
  
· ALMISERÀ
  
· ALMOINES
  
· ALMUSSAFES
  
· ALQUERIA DE LA COMTESSA, L'
  
· ALZIRA
  
· ANNA
  
· ANTELLA
  
· ATZENETA D'ALBAIDA
  
· AYELO DE RUGAT
  
· AYORA
  
· BARX
  
· BARXETA
  
· BÈLGIDA
  
· BELLREGUARD
  
· BELLÚS
  
· BENEIXIDA
  
· BENIARJÓ
  
· BENIATJAR
  
· BENICOLET
  
· BENIFAIÓ
  
· BENIFAIRÓ DE LA VALLDIGNA
  
· BENIFLÁ
  
· BENIGÁNIM
  
· BENIMODO
  
· BENIMUSLEM
  
· BENIRREDRÀ
  
· BENISODA
  
· BENISUERA
  
· BICORP
  
· BOCAIRENT
  
· BOLBAITE
  
· BUFALI
  
· CANALS
  
· CARCAIXENT
  
· CÀRCER
  
· CARLET
  
· CARRÍCOLA
  
· CASTELLÓ DE RUGAT
  
· CASTELLONET DE LA CONQUESTA
  
· CATADAU
  
· CERDÀ
  
· CHELLA
  
· COFRENTES
  
· CORBERA
  
· CORTES DE PALLÁS
  
· COTES
  
· CULLERA
  
· DAIMÚS
  
· ENGUERA
  
· ÉNOVA, L'
  
· ESTUBENY
  
· FAVARA
  
· FONT DE LA FIGUERA, LA
  
· FONT D'EN CARRÒS, LA
  
· FONTANARS DELS ALFORINS
  
· FORTALENY
  
· GANDIA
  
· GAVARDA
  
· GENOVÉS
  
· GRANJA DE LA COSTERA, LA
  
· GUADASEQUIES
  
· GUADASSUAR
  
· GUARDAMAR DE LA SAFOR
  
· JALANCE
  
· JARAFUEL
  
· LLANERA DE RANES
  
· LLAURÍ
  
· LLOCNOU DE SANT JERONI
  
· LLOCNOU D'EN FENOLLET
  
· LLOMBAI
  
· LLOSA DE RANES
  
· LLUTXENT
  
· MANUEL
  
· MASALAVÉS
  
· MILLARES
  
· MIRAMAR
  
· MOIXENT
  
· MONSERRAT
  
· MONTAVERNER
  
· MONTESA
  
· MONTICHELVO
  
· MONTROY
  
· NAVARRÉS
  
· NOVETLÈ
  
· OLIVA
  
· OLLERIA, L'
  
· ONTINYENT
  
· OTOS
  
· PALMA DE GANDÍA
  
· PALMERA
  
· PALOMAR, EL
  
· PILES
  
· PINET
  
· POBLA DEL DUC, LA
  
· POBLA LLARGA, LA
  
· POLINYÀ DE XÚQUER
  
· POTRÍES
  
· QUATRETONDA
  
· QUESA
  
· RAFELCOFER
  
· RAFELGUARAF
  
· RAFOL DE SALEM
  
· REAL DE GANDÍA
  
· REAL DE MONTROI
  
· RIOLA
  
· ROTGLÁ Y CORBERÁ
  
· RÓTOVA
  
· RUGAT
  
· SALEM
  
· SAN JUAN DE ÉNOVA
  
· SELLENT
  
· SEMPERE
  
· SENYERA
  
· SIMAT DE LA VALLDIGNA
  
· SOLLANA
  
· SUECA
  
· SUMACÀRCER
  
· TAVERNES DE LA VALLDIGNA
  
· TERESA DE COFRENTES
  
· TERRATEIG
  
· TORRELLA
  
· TOUS
  
· TURÍS
  
· VALLADA
  
· VALLÉS
  
· VILLALONGA
  
· VILLANUEVA DE CASTELLÓN
  
· XÀTIVA
  
· XERACO
  
· XERESA
  
· ZARRA
  
ZONA 7
  
COMARQUES
  
· EL COMTAT
  
· LA MARINA ALTA
  
· L'ALT VINALOPÓ
  
· ALCOIÀ, l'
  
· LA MARINA BAIXA
  
MUNICIPIOS
  
· ALFÀS DEL PI, L'
  
· ALTEA
  
· BENIARDÁ
  
· BENIDORM
  
· BENIFATO
  
· BENIMANTELL
  
· BOLULLA
  
· CALLOSA D'EN SARRIÀ
  
· CONFRIDES
  
· FINESTRAT
  
· GUADALEST
  
· NUCIA, LA
  
· ORXETA
  
· POLOP
  
· RELLEU
  
· SELLA
  
· TÁRBENA
  
· VILA JOIOSA, LA
  
· ALCOI
  
· BANYERES DE MARIOLA
  
· BENIFALLIM
  
· CASTALLA
  
· IBI
  
· ONIL
  
· PENÀGUILA
  
· TIBI
  
· BENEIXAMA
  
· BIHAR
  
· CAMP DE MIRRA, EL
  
· CAÑADA
  
· SALINAS
  
· SAX
  
· VILLENA
  
· ADSUBIA
  
· ALCALALÍ
  
· BENIARBEIG
  
· BENIDOLEIG
  
· BENIGEMBLA
  
· BENIMELI
  
· BENISSA
  
· BENITACHELL
  
· CALP
  
· CASTELL DE CASTELLS
  
· DÉNIA
  
· GATA DE GORGOS
  
· JALÓN
  
· LLÍBER
  
· MURLA
  
· ONDARA
  
· ORBA
  
· PARCENT
  
· PEDREGUER
  
· PEGO
  
· POBLETS, ELS
  
· RÁFOL DE ALMUNIA
  
· SAGRA
  
· SANET I NEGRALS
  
· SENIJA
  
· TEULADA
  
· TORMOS
  
· VALL D'ALCALÀ, LA
  
· VALL DE EBO
  
· VALL DE GALLINERA
  
· VALL DE LAGUAR, LA
  
· VERGER
  
· XÀBIA
  
· AGRES
  
· ALCOCER DE PLANES
  
· ALCOLEJA
  
· ALFAFARA
  
· ALMUDAINA
  
· ALQUERIA D'ASNAR
  
· BALONES
  
· BENASAU
  
· BENIARRÉS
  
· BENILLOBA
  
· BENILLUP
  
· BENIMARFULL
  
· BENIMASSOT
  
· COCENTAINA
  
· FACHECA
  
· FAMORCA
  
· GAIANES
  
· GORGA
  
· MILLENA
  
· MURO DE ALCOY
  
· ORXA, L'
  
· PLANES
  
· QUATRETONDETA
  
· TOLLOS
  
ZONA 8
  
COMARQUES
  
· EL VINALOPO MITJÀ
  
· L'ALACANTÍ
  
MUNICIPIS
  
· AGOST
  
· AIGÜES
  
· ALACANT
  
· BUSOT
  
· CAMPELLO, EL
  
· MUTXAMEL
  
· SAN VICENTE DEL RASPEIG
  
· SANT JOAN D'ALACANT
  
· TORREMANZANAS
  
· XIXONA
  
· ALGUEÑA
  
· ASPE
  
· ELDA
  
· HONDÓN DE LAS NIEVES
  
· HONDÓN DE LOS FRAILES
  
· MONFORTE DEL CID
  
· MONÒVER
  
· NOVELDA
  
· PETRER
  
· PINOSO
  
· ROMANA, LA
  
ZONA 9
  
COMARQUES
  
· EL BAIX VINALOPÓ
  
MUNICIPIS
  
· CREVILLENT
  
· ELX
  
· SANTA POLA
  
ZONA 10
  
COMARQUES
  
· EL BAIX SEGURA
  
MUNICIPIS
  
· ALBATERA
  
· ALGORFA
  
· ALMORADÍ
  
· BENEJÚZAR
  
· BENFERRI
  
· BENIJÓFAR
  
· BIGASTRO
  
· CALLOSA DE SEGURA
  
· CATRAL
  
· COX
  
· DAYA NUEVA
  
· DAYA VIEJA
  
· DOLORES
  
· FORMENTERA DEL SEGURA
  
· GRANJA DE ROCAMORA
  
· GUARDAMAR DEL SEGURA
  
· JACARILLA
  
· MONTESINOS, LOS
  
· ORIHUELA
  
· PILAR DE LA HORADADA
  
· RAFAL
  
· REDOVÁN
  
· ROJALES
  
· SAN FULGENCIO
  
· SAN ISIDRO
  
· SAN MIGUEL DE SALINAS